**५ औ जिल्ला सभामा प्रस्ताव पेशका लागि तयार गरिएको**

**सुरक्षित आवासगृह तथा पुनर्स्थापना केन्द्र सञ्चालन कार्यविधि, २०८१ को मस्यौदा**

**प्रस्तावना**

लैंगिक तथा घरेलु हिंसाबाट प्रभावित वा त्यस्ता हिंसाका जोखिममा रहेका बालिका, किशोरी र महिलालाई तत्काल सुरक्षित आवास, स्वास्थ्य सेवा, मनोसामाजिक विमर्श, कानुनी उपचार, आवश्यक सुरक्षा व्यवस्था प्रदान गर्न र आवश्यकता अनुसार पारिवारिक पुनर्मिलन, सिप तथा क्षमता विकास मार्फत पुनस्थापना सम्मका सेवा पुर्याउनका लागि यस संखुवासभा जिल्लामा महिला सुरक्षित आवासगृह तथा पुनस्थापना केन्द्र स्थापना र सञ्चालन गर्नुपर्ने भएकोले त्यस्तो सेवा केन्द्रलाई व्यवस्थित ढंगले सञ्चालन गर्न जिल्ला समन्वय समिति संखुवासभाको समन्वय र नेतृत्वमा जिल्लाका सबै स्थानीय तहलाई समेट्ने गरी “एकद्धार संकट व्यवस्थापन केन्द्र स्थापना र सञ्चालन निर्देशिका, २०७७” को दफा २.२.४ बमोजिम संखुवासभा जिल्लाका सबै “स्थानीय तहहरुको संयुक्त प्रयासमा” स्थापना र सञ्चालन गर्न यो “सुरक्षित आवासगृह तथा पुनर्स्थापना केन्द्र सञ्चालन कार्यविधि, २०८१” जारी गरिएको छ ।

**१. संक्षिप्त नाम र प्रारम्भ**:

१) यो कार्यविधिको नाम “सुरक्षित आवासगृह तथा पुनर्स्थापना केन्द्र सञ्चालन कार्यविधि, २०८१” हुनेछ ।

२) यो कार्यविधि संखुवासभा जिल्लाको जिल्ला सभाबाट स्वीकृत भएको मिति देखी लागू हुनेछ ।

**२. परिभाषा:**

 विषय र प्रसंगले अर्को अर्थ नलागेमा यस कार्यविधिमा,

1. १) ““सुरक्षित आवास गृह तथा पुनस्थापना केन्द्र” भन्नाले हिंसा पीडित वा प्रभावित महिला, किशोरी, बालिका तथा उनीहरुमा आश्रित नाबालक वा नाबालिका वा अन्य व्यक्तिलाई सुरक्षित आवास सेवा सहित यस कार्यविधिमा उल्लेखित सेवा प्रदान गरी निजहरुलाई पारिवारिक र सामाजिक पुनर्मिलन र पुनस्थापना गराउन सञ्चालनमा रहेको केन्द्रलाई सम्झनु पर्दछ ।
2. “घरेलु हिंसा” भन्नाले कुनै व्यक्तिले घरेलु सम्बन्ध भएको अर्को कुनै व्यक्तिलाई दिएको शारीरिक, मानसिक, यौनजन्य वा आर्थिक यातना सम्झनु पर्दछ ।
3. “लैंगिक हिंसा” भन्नाले सार्वजनिक वा निजी जीवनमा लिंगको आधारमा कसैप्रति शारीरिक, यौनजन्य वा मानसिक क्षति वा पीडा पुर्याउने कार्य सम्झनु पर्दछ र सो शव्दले लिंगको आधारमा हुने वा हुन सक्ने कुनै पनि प्रकारको अपमानजन्य, पीडाजन्य वा धम्कीपूर्ण व्यवहार, दवाव, करकाप वा स्वेच्छाचारी रुपमा महिलालाई स्वतन्त्रताको उपभोग गर्नबाट बञ्चित गर्ने कुनै कार्य समेतलाई जनाउछ ।
4. “स्थानीय तह” भन्नाले संखुवासभा जिल्लासभा, जिल्ला समन्वय समिति, नगरपालिका र गाँउपालिकालाई सम्झनु पर्दछ ।
5. “समन्वय प्रमुख” भन्नाले जिल्ला समन्वय समिति प्रमुखलाई सम्झनु पर्दछ ।
6. “समन्वय उपप्रमुख” भन्नाले जिल्ला समन्वय समिति उपप्रमुखलाई सम्झनु पर्दछ ।
7. “नगर प्रमुख” भन्नाले संखुवासभा जिल्लाका नगरपालिका प्रमुखलाई सम्झनु पर्दछ
8. “अध्यक्ष” भन्नाले संखुवासभा जिल्लाका गाँउपालिका अध्यक्षलाई सम्झनु पर्दछ ।
9. “उपप्रमुख” भन्नाले संखुवासभा जिल्लाका नगरपालिका उपप्रमुखलाई सम्झनु पर्दछ ।
10. “उपाध्यक्ष” भन्नाले संखुवासभा जिल्लाका गाउँपालिका उपाध्यक्षलाई सम्झनु पर्दछ ।
11. “निर्देशक समिति” भन्नाले यस कार्यविधिको दफा १२ बमोजिम गठित समितिलाई सम्झनु पर्दछ ।
12. “समन्वय समिति” भन्नाले यस कार्यविधिको दफा १४ बमोजिम गठित समितिलाई सम्झनु पर्दछ ।
13. “साझेदार संस्था” भन्नाले जिल्ला प्रशासन कार्यालय वा स्थानीय तहमा दर्ता भइ एकद्धार संकट व्यवस्थापन केन्द्र सँग सम्झौता गरी सेवा केन्द्र सञ्चालन गर्न अनुमति प्राप्त गैरसरकारी संस्थालाई सम्झनु पर्दछ ।
14. “कोष” भन्नाले आवासगृह र पुनर्स्थापना केन्द्र सञ्चालनका लागि दफा ५ बमोजिम स्थापना गरिएको कोषलाई सम्झनु पर्दछ ।
15. “अस्पताल” भन्नाले स्वास्थ्य तथा जनसंख्या मन्त्रालय र प्रादेशिक सामाजिक विकास मन्त्रालयले एकद्धार संकट व्यवस्थापन केन्द्र स्थापना तथा सञ्चालनका लागि बजेट विनियोजन गरेको संखुवासभा जिल्ला अस्पताललाई सम्झनु पर्दछ ।
16. “केन्द्र” भन्नाले यो कार्यविधि अनुसार सञ्चालन गरिने सुरक्षित आवासगृह तथा पुनर्स्थापना केन्द्रलाई सम्झनु पर्दछ ।

**३. कार्यविधिको कार्यक्षेत्र:**

 यस कार्यविधिको दफा १२ बमोजिमको निर्देशक समितिले अन्यथा तोकेकोमा बाहेक,

१) यस केन्द्रको कार्यक्षेत्र संखुवासभा जिल्ला भरी हुनेछ ।

**४. केन्द्र स्थापना र सञ्चालन:**

१) हिंसा पिडितहरुलाई तत्काल सुरक्षा प्रदान गर्न र कानुनी, शारीरिक र मानसिक उपचार तथा पारिवारिक पुनर्मिलनको क्रममा अलग्गै बस्ने व्यवस्थाको लागि यस कार्यविधि बमोजिम,

(क) यस कार्यविधिको दफा १२ र दफा १४ बमोजिम गठित समितिले स्थानीय तहबाट बजेट व्यवस्था गरी सोझै सञ्चालन गर्न सक्नेछ वा उक्त बजेट खर्च गर्ने गरी कुनै गैरसरकारी संस्था छनौट गरी सञ्चालनको जिम्मा दिन सक्नेछ ।

(ख) कुनै पनि गैर सरकारी संस्थाले यस कार्यविधिको उद्देश्य प्राप्तिका लागि आफै बजेट व्यवस्था गरी तोकिएको मापदण्ड पालना गरी केन्द्र सन्चालन गर्न सक्ने छ । एकद्धार संकट व्यवस्थापन केन्द्र सँग सम्झौता गरी साझेदारीमा समेत गैर सरकारी संस्थाले केन्द्र सन्चालन गर्न सक्ने छ ।

(ग) गैरसरकारी संस्था छनौटको मापदण्ड एवम् प्रक्रिया निर्देशक समितिले निर्धारण गर्ने छ ।

**५. कोषको व्यवस्था**

१) केन्द्र सञ्चालनका लागि जिल्ला समन्वय समितिको विविध कोष/ अस्पतालको एकद्धार सङ्गट व्यवस्थापन केन्द्र अन्तर्गतको कोषमा यसै दफाको उपदफा २ बमोजिम प्राप्त बजेट व्यवस्थापन गरी सन्चालन गरिनेछ ।

२) उपदफा (१) बमोजिमको कोषमा देहाय बमोजिमका रकम रहनेछन्ः

(क) संखुवासभा जिल्लाका स्थानीय तहहरुबाट प्राप्त रकम,

(ख) अस्पताल अन्तर्गतको एकद्धार सङ्गट व्यवस्थापन केन्द्र (ओसिएमसि) मा प्राप्त रकम,

(ग) संघ तथा प्रदेश सरकारबाट प्राप्त रकम,

(घ) कुनै स्वदेशी वा विदेशी संघसंस्था वा व्यक्तिबाट प्राप्त रकम,

(ङ) अन्य श्रोतबाट प्राप्त रकम ।

(च) केन्द्रमा आश्रय लिइरहेका पीडित वा प्रभावित तथा आश्रितबालबालिकाहरुका लागि आवश्यक पर्ने नगद बाहेक जिन्सी सामाग्रीहरु पनि निर्देशक समितिको निर्णय बमोजिम स्वीकार गर्न सक्नेछ ।

(छ) सबै स्थानीय तहहरुले केन्द्र सन्चालन तथा व्यवस्थापनको लागि बार्षिक बजेट न्यूनतम रु २००,००० अक्षेरुपी रु दुई लाख मात्र अनिवार्य बेहोर्नु पर्ने छ । उक्त बजेट जिल्ला सभाबाट अनुमोदन हुने छ।सम्वन्धित स्थानीय तहबाट संप्रेषित भइ केन्द्रमा आश्रय लिने पीडित वा प्रभावितको संख्या वा निजको उपचार लगायतका खर्चका आधारमा केन्द्रको समन्वय समितिको बैठकले निर्धारण गरेबमोजिम सम्वन्धित स्थानीय तहले थप खर्च रकम बेहोर्ने छ ।

(ज) जिल्ला भन्दा वाहिर अन्यत्रबाट आइ केन्द्रमा आश्रय लिइरहेका पीडित तथा प्रभावितको हकमा निजको स्थायी ठेगाना रहेको स्थानीय तहबाट समन्वय समितिले तोके बमोजिमको सन्चालन खर्च केन्द्रलाई बुझाउनु पर्ने छ ।

३) कोषको खाता सञ्चालन ………………………..दस्तखतबाट हुनेछ ।

४) कोषको लेखापरिक्षण महालेखापरीक्षकबाट गरिने छ ।

**६. केन्द्रको कार्य जिम्मेवारी- केन्द्रको कार्य जिम्मेवारी देहाय बमोजिम हुनेछः**

१) निर्धारित प्रक्रियाबाट सम्प्रेषित पीडित वा प्रभावित महिलाका लागि स्वीकृत मापदण्ड अनुसार ममतामयी वातावरण सहितको बस्नेखाने व्यवस्था गर्ने।

२) उपदफा (१) बमोजिम संरक्षित महिलाले निजको अवस्था अनुसार स्थानीयस्तरमा नै प्राप्त गर्नुपर्ने औषधोपचार, मनोसामाजिक विमर्श, कानुनी परामर्श र निर्देशक समितिले तोकेका अन्य सेवा उपलब्ध गराउने।

३) गम्भिर प्रकृतिको घटना भएको वा पारिवारिक मेलमिलापको पहल व्यर्थ भएको खण्डमा प्रभावित महिलालाई दिर्घकालीन पुनस्थापनाको लागि दिर्घकालीन पुनर्स्थापना केन्द्रमा सिफारिस गर्ने ।

४) केन्द्रको आवासीय सेवा आवश्यक नपर्ने तर उपदफा (२) मा उल्लेखित सेवा आवश्यक पर्ने निर्धारित प्रक्रियाबाट सम्प्रेषित पीडित वा प्रभावित महिलाका हकमा आवश्यक सेवा उपलब्ध गराउने।

५) केन्द्रमा रहेका प्रभावित महिलालाई हकभोग, पारिवारिक पुनर्मिलन, सामाजिक पुनस्थापना, वैकल्पिक पुनःस्थापनाका लागि संप्रेषक मार्फत समन्वय गरी फिर्ता गर्ने सम्बन्धि कार्यहरु एकद्धार सङ्गट व्यवस्थापन केन्द्र स्थापना र सञ्चालन निर्देशिका, २०७७ को दफा २.२.६ बमोजिम गर्न सकिने छ ।

६) केन्द्रले संप्रेषण गर्ने निकाय वा व्यक्ति वा स्थानीय सरकार वा अन्य निकाय सँग समन्वय गरी पीडित वा प्रभावित महिला वा अन्य व्यक्तिको परिवार, समाजमा पुनर्मिलन, पुनस्थापना गराउनु पर्ने छ। पुनर्मिलन, पुनस्थापनाको क्रममा परिवारका सदस्य वा संरक्षक वा गाउँ समाजका भद्र भलाद्मीको रोहवर राखी फिर्ता सम्प्रेषण गर्नु पर्ने छ । सो को अभिलेख केन्द्रमा राखी पीडित वा प्रभावित महिला वा अन्य व्यक्तिको केन्द्रबाट फिर्ता भएपछि पनि केन्द्रले पुनर्मिलन, पुनस्थापनाको प्रभावकारिताको अनुगमन गर्नु पर्ने छ ।हिंसाको पुनरावृति भएका सोही अभिलेखको आधारमा कारवाही प्रक्रिया अगाडी बढाइने छ ।

७) स्थानीय तहको निगरानी समुह, समिति, सञ्जाल, मानव अधिकारवादी संस्था र अन्य सरोकारवाला संघसंस्थासँग निरन्तर सम्पर्क र समन्वय गरी महिला हिंसा न्यूनीकरण, हिंसा पीडितलाई हिंसाको वारेमा समाजमा खुलेर आवाज राख्न सक्ने वातावरण तयार गर्ने साथै हिंसा पीडितहरुको शारीरिक मनोसामाजिक उपचार एवम् पुनस्थापनाको सुनिश्चितता गर्ने ।

८) प्रभावित महिलाको पहुँच विस्तार गर्न स्थानीयस्तरका सेवा प्रदायकसँगको सम्बन्ध बिस्तार गर्ने ।

९) पारिवारिक सामाजिक पुनर्मिलन पुनस्थापना गराउन असम्भव भएमा र प्रभावित महिलाको गरिखाने कुनै आधार नभएमा जीविकोपार्जनको लागि सीप विकासका तालिम तथा आर्थिक अनुदान प्रदान गर्ने वा त्यस्तो सेवा प्रदान गर्ने दिर्घकालिन पुनःस्थापना केन्द्रहरुमा सिफारिस गर्ने ।

१०) घरेलु हिंसा, लैंगिक हिंसा वा अन्य प्रकारका हिंसाका विरुद्धमा जनचेतनामुलक कार्यक्रमहरु सञ्चालन गर्ने ।

११) केन्द्रको मासिक, चौमासिक तथा वार्षिक भौतिक एवं वित्तिय प्रगती प्रतिवेदन तयार गरी सम्बन्धित निकायहरु एकद्धार सङ्गट व्यवस्थापन केन्द्र, जिल्ला समन्वय समिति, स्थानीय तहमा पेश गर्ने ।

१२) प्रचलित कानुन बमोजिम न्याय प्राप्त गर्न तत्काल गर्नुपर्ने कार्य, सुरक्षित राख्नुपर्ने प्रमाण र उपचारका उपायबारे प्रभावित महिलालाई परामर्श दिनुका साथै उनीहरुको गोपनियता सुरक्षित राख्नुपर्ने ।

**७. सेवा लिने प्रक्रिया/ पीडित वा प्रभावितलाई केन्द्रमा सम्प्रेषण गर्ने प्रक्रिया:**

१) पीडित वा प्रभावित महिला वा अन्य व्यक्तिको लिखित वा मौखिक निवेदन,

२) जिल्ला अस्पताल, एकद्धार संकट व्यवस्थापन केन्द्र, जिल्ला प्रहरी कार्यालय, स्थानीय सरकार वा न्यायिक समिति, महिला बालवालिका सम्वन्धि काम गर्ने गैरसरकारी संस्थाबाट सिफारिस भई आएका व्यक्ति ।

३) सेवा केन्द्रको कार्यक्षेत्रभित्रका महिला संस्था वा अन्तर्गतको समितिको तर्फबाट सिफारिस भई आएको ।

४) दफा (२) मा उल्लेखित समिति, संस्था नभएको कार्यक्षेत्रको हकमा केन्द्रसँग समन्वयमा कार्य गरेको सामुदायिक संस्थाबाट आएको ।

५) विभिन्न सरकारी तथा गैरसरकारी सेवा प्रदायकको तर्फबाट सिफारिस भई आएको ।

६) कार्यक्षेत्र बाहिरका प्रभावित महिलाको हकमा समन्वय समितिको विशेष निर्णयको आधारमा ।

**८. अवधि**

प्रभावित महिला सेवा केन्द्रमा सिफारिस भई आए पश्चात निजको स्वास्थ्य, कानुनी, मानसिक, पारिवारिक, सामाजिक, आर्थिक अवस्थाका आधारमा एकैपटक वा पटक–पटक गरेर बढीमा ६ महिना र पुनस्थापना गर्न समय लाग्ने देखिएमा २ वर्ष सम्म केन्द्रमा राख्न सकिने छ । सो भन्दा बढी अवधिको सेवा आवश्यक पर्ने देखिएमा प्रदेश वा संघिय सरकारबाट सञ्चालित दिर्घकालीन आवासगृहहरुमा सिफारिस सहित पुनस्थापनाका लागि संम्प्रेषण गरिने छ ।

**९. केन्द्रका लक्षित समूह**

केन्द्रले निम्नलिखित सबै किसिमका लैंङ्गिक हिंसाबाट प्रभावित व्यक्तिहरुलाई आवश्यक सेवाहरु उपलब्ध गराउनुपर्ने छ।

1. लैङ्गिक हिंसा घरेलु हिंसा वा अन्य प्रकरका हिंसा पीडित वा त्यस्ता प्रकारको हिंसाको जोखिमयुक्त परिस्थितिमा रहेका महिला बालबालिका वा अन्य व्यक्ति
2. लैङ्गिक हिंसा घरेलु हिंसा वा अन्य प्रकरका हिंसाको जोखिममा बेवारिसे एवम् शारीरिक तथा मानसिकरुपले अशक्त महिला तथा बालबालिका वा अन्य व्यक्ति ।
3. लैङ्गिक हिंसा घरेलु हिंसा वा अन्य प्रकरका हिंसाबाट प्रभावित भई मानसिक स्वास्थ्यमा गम्भीर समस्या उत्पन्न भएका कारणले घर वा सार्वजनिक स्थानमा अलपत्र अवस्थामा जीवन जिउन बाध्य महिला तथा बालबालिका वा अन्य व्यक्ति ।
4. हिंसा पीडित एकल महिला, अपाङ्गता भएका व्यक्ति, बालबालिका वा ज्येष्ठ नागरिक वा अन्य व्यक्ति ।
5. मानब बेचविखन तथा ओसारपसारमा परेका महिला तथा बालबालिका ।
6. सशस्त्र द्धन्द्ध तथा प्राकृतिक विपदका कारण हिंसामा परेका र पर्नसक्ने महिला वा बालबालिका ।
7. एच.आई.भी. तथा एड्सबाट सङ्क्रमित भई घरेलु तथा लैंगिक हिंसाबाट प्रभावित महिला वा बालबालिका ।
8. तेस्रोलिङ्गी समूहका व्यक्तिहरु ।
9. अति अशक्त वा क वर्गको अपांगता भएका व्यक्ति र पीडित बालबालिका वा सुत्केरी नावालिका भएको अवस्थामा निजहरको संरक्षक समेत केन्द्रमा राख्न सकिने छ ।

**१०. केन्द्रका न्यूनतम मापदण्ड: केन्द्रले देहाय बमोजिम मापदण्डहरु अनिवार्य पालना गर्नु पर्ने छ ।**

1. *केन्द्रले परिसरको सम्वन्धमा पालना गर्नु पर्ने मापदण्डहरु:*
2. झट्ट कोही प्रवेश गर्न नसक्ने गरी चारै तिर पर्खाल वा तारबार लगाइएको कम्पाउण्ड।
3. केन्द्रको हाताभित्र भवन अनुसारको खुल्ला ठाँऊको व्यवस्था।
4. आवागमन नियन्त्रण गर्न सक्ने गरिको बलियो प्रवेशद्धार भएको व्यावस्था ।
5. सुरक्षाको दृष्टिकोणबाट उपयुक्त स्थान ।
6. *आवास गृहको सम्बन्धमा पालना गर्नु पर्ने मापदण्डहरु:*
7. दुबैपट्टि झ्याल राखिएका हावा खेल्ने कोठाहरु।
8. कोठा एक जनाको लागि भए ६४ वर्गफिट र दुई वा सो भन्दा बढीको लागि भए प्रतिव्यक्ति ५० वर्गफिट क्षेत्रफल भएको,
9. प्रत्येक व्यक्तिका लागि छुट्टाछुट्टै खाट,
10. प्रभावित बालबालिकाका लागि अलग्गै बालमैत्री कोठा,
11. भूईमा उपयुक्त कार्पेट, झ्यालमा पर्दा र व्यक्तिगत समानहरु राख्न र लेखपढ गर्न मिल्ने आवश्यक फर्निचर,
12. मनोसामाजिक विमर्शका लागि छुट्टै कक्ष,
13. मनोरञ्जन, अन्तरक्रिया र आमोदप्रमोदको लागि साझा कोठा,
14. शौचालय तथा स्नानकक्ष,
15. साझा टेलिफोन र टेलिभिजन,
16. ठाँऊ हेरी पंखा वा हिटर,
17. पर्याप्त पानीको व्यवस्था,
18. नुवाइधुवाई, सरसफाइका सामग्री, भाँडाकुँडा, कुचो, फोहोर संकलन टोकरी, लुगा सुकाउने ठाँऊ इत्यादिको व्यवस्था,
19. प्रत्येक तल्लामा अग्नी नियन्त्रक उपकरण,
20. सुरक्षाका लागि आवश्यकता अनुसार पालेपहरा,
21. संक्रामक रोग लागेका व्यक्तिलाई आइशोलेसनमा राख्ने व्यस्था,
22. *लुगाफाटो/लत्ताकपडा सम्बन्धी मापदण्ड:*

* 1. कम्मल, डसना, तन्ना, तकिया, सिरक, झुल, खोल चाहिनेमा खोल समेत एकएक थान
	2. एक–एक जोर चप्पल,
	3. मौसम अनुसार लगाउने कपडा ।
1. *खानेकुरा सम्बन्धी मापदण्ड*
2. विहान चियासँगै हल्का स्वस्थकर खाजा ।
3. दिउँसोको स्वस्थकर खाना ।
4. अपरान्हको स्वस्थकर खाजा र चिया ।
5. बेलुकीको स्वस्थकर खाना ।
6. मांसाहारीका लागि सातामा कम्तिमा एक पटक माछा मासु ।
7. शाकाहारीका लागि दुध, दही, फलफुल तथा पनिर ।
8. उमालेको वा शुद्धिकरण गरिएको पिउने पानी ।
9. *स्वास्थ्योपचार सम्बन्धी मापदण्ड:*

जिल्ला अस्पताल खाँदवारी वा निर्देशक समितिले तोकेको अस्पताल वा स्वास्थ्य संस्थामा स्वास्थ्योपचार गराउनु पर्दछ । त्यस बाहेक केन्द्रमा देहायको स्वास्थ्योपचारको व्यवस्था हुनुपर्दछः

1. प्राथमिक उपचार बाकसको व्यवस्था ।
2. समस्या हेरी नियमिति उपचारको व्यवस्था ।
3. आकस्मिक उपचारको व्यवस्था ।
4. बालबालिकाको हकमा उमेर अनुसार लगाउनु पर्ने खोपको व्यवस्था ।
5. *मनोसामाजिक विमर्श सम्बन्धी मापदण्ड:*

मनोसामाजिक विमर्शकबाट देहाय बमोजिम मनोसामाजिक विमर्श सेवा प्रदान गर्नु पर्दछ ।

1. संरक्षित व्यक्ति प्रत्येकलाई सातामा एकपल्ट नियमित मनोसामाजिक विमर्श सेवा,
2. संरक्षित व्यक्तिको मानसिक अवस्था हेरी थप आवश्यकता अनुसार मनोसामाजिक विमर्श सेवा,
3. संरक्षित व्यक्तिको व्यक्तिगत विवरणको गोप्यता कायम राख्ने व्यवस्था ।
4. *कानुनी सेवा सम्वन्धी मापदण्ड:*
5. संरक्षित महिला वा अन्य व्यक्तिले न्याय प्राप्त गर्न आवश्यक परामर्श र उपचारार्थ चाहेको सेवा ।
6. संरक्षित व्यक्ति वा प्रभावित महिलाले प्रचलित कानुन बमोजिमको हक प्राप्त गर्न आवश्यक परामर्श र उपचारार्थ चाहेको सेवा ।
7. *सञ्चालन आचार संहिता/ मापदण्ड:*
8. संरक्षित व्यक्तिलाई ममतामय, सहानुभूतीपूर्ण एवं सम्मानजनक व्यवहार गर्नुपर्नेछ ।निजको आत्मा सम्मानमा ठेस पुग्ने कुनै किसिमको व्यवहार गर्नु हुदैन ।
9. संरक्षित व्यक्तिको गोपनीयता कायम राख्ने व्यवस्थाका साथै इच्छा विपरितको कुनै पनि कार्य गर्न वाध्य पारिने छैन ।
10. आवासगृहमा अनुमतिप्राप्त चिकित्सक, कर्मचारी, सफाइकर्मी लगायतका समितिले तोकेको व्यक्ति बाहेक बाहिरका कसैलाई पनि प्रवेश अनुमति दिनु हुदैन ।
11. आवासगृहमा बसेका पिडित वा प्रभावितलाई भेट्न आउने व्यक्तिले पिडितको स्वीकृती भएमा मात्र भेट्न दिनुपर्नेछ ।
12. आवासगृहमा बसेका पिडित वा प्रभावितलाई कार्यालय समयभित्र मात्र भेट्न पाउने व्यवस्था मिलाउनु पर्ने छ।
13. महिला आवासगृहमा सरोकारवाला वा अनुमति प्राप्त बाहेक अन्य पुरुषहरुको प्रवेश निषेध गरिनेछ ।

(च) केहि काम परी पिडित वा प्रभावित व्यक्ति बाहिर जानु परेमा केन्द्रका कर्मचारीले लानुपर्ने छ वा केन्द्रका कर्मचारी अनिवार्य साथम लानुपर्ने छ ।

(छ) पिडित वा प्रभावित व्यक्ति सम्बन्धित घटनाको विषयमा निश्चित फैसला नभए सम्मका लागि केनद्रको निगरानीमा रहनेछ । निगरानीमा रहुन्जेल सम्म घर जाने आउने वा बाहिर गई बस्ने र फेरी आवासगृहमा आउने गर्न पाइने छैन । पिडितसँग भएको नगद वा अन्य महत्वपूर्ण सामग्री केन्द्रले सुरक्षित राखिदिने व्यवस्था गर्नु पर्ने छ ।

(ज) पीडितले सामान्य पढ्न लेख्न मन गरेमा उनीहरुलाई आवश्यक सामग्री प्रदान गर्नुपर्ने छ ।

(झ) केन्द्रको व्यवस्था सम्बन्धि जानकारीमूलक सूचनाबोर्ड तयार गरी राख्नुपर्ने छ ।

1. *न्यूनतम जनशक्ति सम्बन्धि मापदण्ड:*

 केन्द्रमा देहाय बमोजिमको तालिम प्राप्त दक्ष जनशक्तिको व्यवस्था हुनुपर्दछः

(क) केन्द्र व्यवस्थापक – १ जना

(ख) मनोविमर्शकर्ता – १ जना

(ग) केन्द्र सहयोगी – १ जना

(घ) सुरक्षाकर्मी – १ जना

(ङ) केन्द्रमा आश्रय लिएका व्यक्तिको संख्याको आधारमा निर्देशक समितिले आव्यकता अनुसार जनशक्ति थप गर्न सक्ने छ ।

(च) केन्द्रले नियुक्त गरेका मनोविमर्शकर्ता विज्ञ लगायतका जनशक्तिलाई हिंसाको न्यूनीकरण तथा रोकथामका लागि स्थानीय तहहरुमा परिचालन गर्न सक्ने छ ।

(१०) *अभिलेख व्यवस्थापन:*

आवासगृहले देहाय बमोजिम अभिलेख राख्नुपर्दछ ।

1. संरक्षित वा प्रभावित महिलाको दर्ता किताब ।
2. संरक्षित वा प्रभावित व्यक्तिको दैनिक हाजिरी किताव ।
3. संरक्षित वा प्रभावित व्यक्तिको व्यक्तिगत गोप्य फायल ।
4. व्यवस्थापन समितिको निर्णय किताव
5. दोहोरो लेखा प्रणालीमा केन्द्रको आम्दानी खर्चको पारदर्शी लेखा तथा सो को पुष्टि गर्ने कागजात
6. स्वास्थ्योपचार, मनोसामाजिक विमर्श, कानुनी सेवाको विवरण खुल्ने सेवापिच्छेको लगत
7. निर्देशन समितिले तोकेको अन्य अभिलेख

**११. पुनस्थापना सम्बन्धि व्यवस्था:**

(१) संरक्षित वा प्रभावित व्यक्तिलाई निजको परिवारमा पुनस्थापना गर्ने वातवरण सृजना गर्न आवश्यक कार्य गरिने छ ।

(२) तोकिएको समय भित्र पुन स्थापना गराउन नसकिएको अवस्थामा निजलाई थप मनोसामाजिक परामर्श एवम् विद्यालय शिक्षा तथा जिविकोपार्जन सम्बन्धि क्षमता विकास तालिम गर्नु पर्ने आवश्यकता भएमा सो को प्रबन्ध केन्द्रले मिलाउनु पर्ने छ ।संरक्षित वा प्रभावितको पुन स्थापना गर्न सकिने सम्भावनाको आधारमा पुन स्थापनाको ढाँचा निर्धारण गर्नु पर्ने छ ।

(३) पीडित वा प्रभावितको पुनस्थापना नहुदा सम्म निजको वा निजमा आश्रित नाबलाक वा नाबालिकाको उमेर रुचि र आवश्यकताको आधारमा शिक्षाको व्यवस्था गर्नु पर्ने छ ।

(४) पीडित वा प्रभावितको पुनस्थापना गर्न सकिने कुनै पनि आधारहरु नभएको अवस्थामा निजलाई दिर्घकालीन आश्रय केन्द्रमा पुनस्थापनाको योजना बनाइ पुनस्थापना गर्नु पर्दछ ।

**१२. खर्चका मानक तथा मापदण्ड**

केन्द्रबाट सेवा प्रदान गर्दा देहायको प्रयोजनमा देहाय बमोजिमको सीमाभित्र रहेर खर्च गर्नु पर्दछः

(१) मालसामान खरिद खर्च: दच्छेना, पर्दा, खाट, विस्तारा, भाँडाकुँडा, टेलिभिजन, मेसिनरी औजार, खातापाता लगायतका स्थापनाका लागि आवश्यक खप्ने मालसामानका लागि सेवा केन्द्रले सेवा प्रदान गर्ने प्रभावित महिलाको संख्या अनुमान गरी समन्वय समितिले स्वीकृत गरेको रकम ।

(२) औषधोपचार खर्च: पीडित वा आश्रित बालाबालिकाको औषधोपचार खर्च जिल्ला अस्पतालको एकद्धार संकट व्यवस्थापन केन्द्र मार्फत उपचार गराउनु पर्ने छ।

(३) कानुनी उपचार खर्च: एक जना साथीसमेत अड्डा अदालत जाँदाआउदा लाग्ने मितव्ययी सवारी साधनको प्रयोग गर्नु पर्ने छ । भाडा, तथा खाना खाजा वापत निम्नानुसारको सीमा भन्दा बढी नहुने गरी लागेको यथार्थ खर्च भुक्तानी गरिने छ ।उक्त खर्च समन्वय समितिको बैठकबाट स्वीकृत गरी भुक्तानी गरिने छ ।

क) सामान्य अवस्थामा प्रतिव्यक्ति रु. ...... सम्म ।

ख) विशेष अवस्थामा निर्देशन समितिले निर्णय गरेकोमा थप रु. ....... सम्म ।

(४) फुटकर खर्च: सेवा केन्द्रमा रहेको दिनजति प्रभावित महिलालाई मात्र फुटकर खर्च वापत प्रतिव्यक्ति ...... सम्म ।

(५) फिर्ता सम्प्रेषण खर्च: फिर्ता सम्प्रषण गर्दा संरक्षक वा संप्रेषण गर्ने जिम्म्वार प्राप्त व्यक्तिले मितव्ययी सवारी साधनको प्रयोग गर्नु पर्नेछ । सवारी साधनको भाडा तथा एकै दिनमा पुगिनेमा खाजा खर्चवापत प्रतिव्यक्ति रु. ..... सम्म र वास बस्नु पर्नेमा बस्नेखाने खर्चवापत प्रतिव्यक्ति दैनिक रु. ........ सम्म ।

(६) खानेकुराः सेवा केन्द्रमा रहेको अवधिभरि प्रभावित महिलाको खानेकुरामा दैनिक रु. ..... सम्म ।

(७) मनोसामाजिक विमर्श खर्च: प्रभावित महिलालाई आवश्यक मनोसामाजिक विमर्श प्रदान गर्न बाहिरबाट विमर्शक ल्याउनु परेमा प्रतिव्यक्ति रु. ...... सम्म ।

(८) लत्ता कपडा खर्च: पीडित वा प्रभावित महिलाको कपडा च्यातिएर, रक्ताम्य भएर वा एकसरो मात्र भएको अवस्थामा न्युनतम रुपमा अत्यावश्यक लुगाफाटो किन्न प्रतिव्यक्ति रु......... सम्म ।

(९) जीविकोपार्जन अनुदानः जीविकोपार्जन अनुदान वापत प्रति प्रभावित महिलालाई परियोजना हेरी रु. ...... सम्म निर्देशक समितिको निर्णय बमोजिम उपलब्ध गराउन सकिने छ ।

(१०) केन्द्रको जनशक्ति व्यवस्थापन खर्चः जनशक्तिका लागिः

केन्द्र व्यवस्थापक (अधिकृतस्तर) रु. ....

मनोसामाजिक विमर्शक रु. ......

केन्द्र सहयोगी रु. ........

सुरक्षा गार्ड रु. ......

 (११) बैठक खर्चः निर्देशन समिति र समन्वय समितिको बैठक सञ्चालन खर्चवापत अधिकतम रु ......... सम्म ।

**१२. निर्देशक समिति गठन**

संखुवासभा जिल्ला समन्वय समिति प्रमुखको अध्यक्षतामा देहाय बमोजिमको सेवा केन्द्रको निर्देशक समिति गठन गर्ने छ ।

प्रमुख, जिल्ला समन्वय समिति अध्यक्ष

उपप्रमुख, जिल्ला समन्वय समिति सदस्य

प्रमुख , नगरपालिका सबै सदस्य

अध्यक्ष, गाँउपालिका सबै सदस्य

प्र.जि.अ. , जिल्ला प्रशासन कार्यालय सदस्य

प्रमुख, जिल्ला प्रहरी कार्यालय सदस्य

जि. न्यायधिवक्ता, जिल्ला सरकारी वकिल कार्यालय सदस्य

मे. सु., जिल्ला अस्पताल सदस्य

लैंगिक हिंसाको क्षेत्रमा काम गर्ने गैरसरकारी संस्थाका प्रमुख सदस्य

जिल्ला समन्वय अधिकारी, जिल्ला समन्वय समिति सदस्य सचिव

**१३. निर्देशक समितिको काम, कर्तव्य र अधिकार**

केन्द्र सञ्चालन तथा नियमन गर्न निर्देशन समितिको काम, कर्तव्य र अधिकार देहाय बमोजिम रहने छः

1. केन्द्र सन्चालनक लागि समन्वय समितिबाट पेश भएको बार्षिक बजेट तथा कार्यक्रम उपर छलफल गरी सुझाव सहित जिल्ला सभा समक्ष पेश गर्नका लागि सिफारिस गर्ने । स्थानीय तहहरुले बेहोर्नु पर्ने रकम निर्धाण गरी जिल्ला सभा समक्ष पेश गर्ने।
2. केन्द्र सञ्चालनको लागि गैर सरकारी संस्था छनौटको मापदण्ड प्रक्रिया निर्धारण गरी गैर सरकारी संस्थाको छनौट तथा सम्झौता गर्ने।
3. सम्झौत भइ कार्यरत गैर सरकारी संस्थाको कार्य सम्पादनको मूल्यांकन गर्ने ।
4. केन्द्र सञ्चालन सम्बन्धी आचार संहिता जारी गर्ने ।
5. केन्द्रलाई आवश्यक विज्ञ वा कर्मचारी छनौट प्रक्रिया तथा मापदणड निर्धारण गर्ने ।
6. केन्द्रमा पिडीतहरुका लागि शिक्षा तथा रोजगारमूलक सीप विकास तालिमको आवश्यकता पहिचान गरी तथा सो को मापदण्ड र कार्यविधि तयार गरी लागू गर्ने ।
7. सेवा केन्द्रमा रहेका पीडित वा प्रभावित महिला तथा आश्रित बालबालिकाको शिक्षा तथा जिविकोपार्जनका लागि क्षमता विकास, सीप विकास तालिमका लागि स्थानीय सरकार, संघ तथा प्रदेश सरकार, गैर सरकारी संस्था सँग समन्वय गर्ने ।
8. सुरक्षित आवासगृहको सुरक्षा व्यवस्थाको अनुगमन गरी आवश्यक निर्देशन गर्ने ।
9. केन्द्रको सन्चालन तथा व्यवस्थापन सम्वन्धमा, हिंसाको जोखिममा रहेका व्यक्तिहरुको पहिचान तथा जोखिम न्यूनीकरण सम्वन्धमा नीतिगत व्यवस्था गर्ने ।
10. महिला, किशोरी र बालबालिका वा अन्य व्यक्तिको स्वास्थ्य, सुरक्षा र कानुनी सहायता सम्बन्धि कार्य गर्न समन्वय समितिलाई सहयोग गर्ने ।
11. पारिवारिक सामाजिक पुनर्मिलन पुनस्थापना गर्न नसकेको पीडित तथा प्रभावित महिला तथा आश्रित बालबालिका वा अन्य व्यक्तिलाई दिर्घकालीन पुनस्थापनाको योजना बनाई त्यस्ता केन्द्रमा दिर्घकालीन पुनस्थापनाको लागि सिफारिस गर्ने ।
12. समाजमा हिंसाका स्रोतको पहिचान गरी न्यूनीकरणका लागि जिल्ला स्तरीय एवम् पालिका स्तरीय नीतिगत व्यवस्था गरी कार्यन्वयनका लागि आवश्यक पहल गर्ने ।
13. समन्वय समितिबाट पेश भएको प्रतिवेदन उपर छलफल गरी सुझाव सहित जिल्ला सभामा पेश गर्ने

**१४. समन्वय समिति गठन**

जिल्ला भित्रका स्थानीय तहहरुको नामको आधारमा प्रत्येक ६ महिना सम्म संयोजक रहने गरी निम्नानुसार सदस्य रहेको व्यस्थापन तथा समन्वय समिति गठन गरिने छः

उपप्रमुख,नगरपालिका सबै सदस्य

उपाध्यक्ष,गाँउपालिका सबै सदस्य

महिला बालबालिका सेल हेर्ने प्रमुख,जिल्ला प्रहरी कार्यालय सदस्य

प्रतिनिधि, जिल्ला सरकारी वकिल कार्यालय सदस्य

प्रतिनिधि, जिल्ला प्रशासन कार्यालय सदस्य

ओसीएमसी हेर्ने प्रतिनिधि जिल्ला अस्पताल सदस्य

सम्झौता भएको गैससको प्रमुख सदस्य

व्यवस्थापक, केन्द्र सदस्य सचिव

**१५. समन्वय समितिको काम, कर्तव्य र अधिकार**

समन्वय समितिको काम, कर्तव्य र अधिकार देहाय बमोजिम रहने छः

1. जिल्ला स्थित सवै स्थानीय तहबाट आउने वा अन्यत्रबाट आउने हिंसा पीडित वा प्रभावित महिला तथा आश्रित बालबालिका वा अन्य व्यक्तिहरुलाई तत्काल संरक्षण दिने, शारीरिक तथा मानसिक स्वास्थ्य उपचारको व्यवस्था गर्नुको साथै कानुनी परामर्श दिने सम्वन्धमा आवश्यक व्यवस्थापन गर्ने ।
2. दफा ७ बमोजिम संप्रेषण भइ आएका हिंसा पिडीत वा प्रभावित महिला तथा आश्रित बालबालिका वा अन्य व्यक्तिहरुलाई देहाय बमोजिमका कार्य गर्ने:
3. भौतिक आक्रमण, मानसिक याताना विरुद्ध सुरक्षाको सुनिश्चतता गर्ने ।
4. शारीरिक तथा मानसिक स्वास्थ्य परीक्षण गर्नुका साथै उपचारको समेत व्यवस्था गरी स्वास्थ्य अवस्था जटिल भइ जिल्ला अस्पतालमा उपचार हुन नसक्ने भएमा थप उपचारको व्यवस्था गर्ने ।
5. शारीरिक उपचार, मानसिक विमर्श, मेलमिलाप, क्षतिपूर्तिको माध्यमबाट पारिवारिक सामाजिक पुनर्मिलन पुनस्थापना गराउने।
6. मेलमिलापको माध्यमबाट न्याय निरुपण गर्न नहुने वा नसकिने गम्भीर प्रकृतिका घटनाहरुलाई कानुन बमोजिम प्रक्रिया अगाडी बढाउने ।
7. केन्द्रको बजेट तथा कार्यक्रम तर्जुमा गरी निर्देशक समितिमा पेश गर्ने, स्वीकृत बजेट तथा कार्यक्रम कार्यन्वयन गर्ने। प्रगतीको त्रैकासिक प्रतिवेदन निर्देशक समिति समक्ष पेश गर्ने ।
8. न्यायिक समिति, प्रहरी कार्यालय, ओसिएमसि र सरोकारवाला निकायबाट जोखिममा रहेका, हिंसा पिडित महिला, किशोरी र बालबालिकाहरु पहिचान गरी आवासगृहमा राख्ने व्यवस्था गर्ने मनोसामाजिक परामर्शको प्रबन्ध मिलाउने।
9. केन्द्रमा पिडीतहरुका लागि शिक्षा तथा रोजगारमूलक सीप विकास तालिमको सन्चालन गर्ने ।
10. केन्द्रमा आउने पिडीत तथा आश्रित बालवालिका वा अन्य व्यक्तिको लागि सन्चालन तथा व्यवस्थापन खर्च बाहेक थप रकम निर्धारण गर्ने ।
11. हिंसाका स्रोतहरुको पहिचान गरी हिंसा विरुद्ध जिल्लास्तरीय तथा पालिकास्तरीय सचेतनामूलक अभियानहरु सन्चालन गर्ने ।
12. केन्द्रलाई आवश्यक जनशक्ति नियुक्ति, क्षमता विकासका तालिम, कामको अनुगमन तथा मूल्यांकन गर्ने र आवश्यक सहयोग समन्वय गर्ने।
13. सेवाग्राहिलाई प्रदान गरिएको सेवा सुविधाको प्रभावकारीताको लेखाजोखा गर्ने र सुधार गर्नुपर्ने देखिएमा सुधारका लागि कर्मचारीलाई निर्देशन दिने ।
14. हिंसा पिडीत वा प्रभावित महिला तथा आश्रित बालबालिका वा अन्य व्यक्तिहरुको पारिवारिक, सामाजिक पुनर्मिनलन, पुनःस्थापना जस्ता कार्यमा आवश्यकता अनुसार समन्वय गर्ने ।
15. केन्द्रको सुधारका लागि आवश्यक पहल गर्ने ।

**१६. विविध**

1. यस कार्यविधिको संसोधन वा खारेजी गर्ने अधिकार जिल्ला सभालाई हुने छ ।
2. यस कार्यविधिमा उल्लख नभएका विषयमा सघीय सरकार, महिला बालबालिका तथा जेष्ठ नागरिक मन्त्रालय तथा कोशी प्रदेश, सामाजिक विकास मन्त्रालयबाट जारी कानुन बमोजिम हुने छ ।
3. यो कार्यविधि प्रचलित नेपाल सरकारको कानुनसँग बाझिन गएमा वाझिएको हदसम्म अमान्य हुनेछन् ।

अति अशक्त वा क वर्गको अपांगता भएका व्यक्ति र पीडित बालबालिका वा सुत्केरी नावालिका भएको अवस्थामा निजहरको संरक्षक समेत केन्द्रमा राख्न सकिने छ ।